**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ****Ordonanță de urgență privind organizarea şi desfăşurarea Recensământului Populaţiei şi Locuinţelor din România în anul 2021** |
| **Secţiunea a 2-a****Motivul emiterii actului normativ** |
| 1. **Descrierea situaţiei actuale**

Prezentul act normativ este necesar pentru a putea desfășura activitățile de pregătire și organizare a recensământului populației și locuințelor, astfel încât recenzarea populației să poată avea loc în anul 2021, an prevăzut ca obligatoriu pentru desfășurarea acestui recensământ în statele membre ale UE în conformitate cu prevederile Regulamentului (UE) 2017/712 al Comisiei din 20 aprilie 2017 de stabilire a anului de referință și a programului de date statistice și de metadate privind recensământul populației și al locuințelor prevăzut de Regulamentul (CE) nr. 763/2008 al Parlamentului European și al Consiliului, publicat în JOL 105 din 21.04.2017. Acțiunile de pregătire și organizare a recensământului, acțiuni premergătoare recenzării care trebuie să se realizeze în anul 2021, se întind pe o perioadă de 2 ani. Urgența reglementării acestui act normativ este dată de situația extraordinară prezentă, generată de faptul că procedura de avizare a proiectului de Lege privind organizarea și desfășurarea Recensământului Populației și Locuințelor din România în anul 2021, lansată încă din anul 2018, nu a reușit să fie finalizată din cauza schimbărilor intervenite în componența anterioară a guvernelor României, ceea ce a determinat reluarea, în mod repetat, a procedurii de avizare, conducând, astfel, la imposibilitatea obținerii tuturor avizelor necesare finalizării procedurii legislative parlamentare.Neefectuarea recenzării pentru recensământ în anul 2021, precum și, implicit, nerespectarea termenului de transmitere a rezultatelor acestuia către Comisie (Eurostat) până la data de 31 decembrie 2022, termen prevăzut în Regulamentul (UE) 2018/1799 al Comisiei din 21 noiembrie 2018, riscă demararea de către Comisie a procedurii de constatare a neîndeplinirii obligațiilor – ***infringement*** – stabilite României prin regulamentele amintite mai susNerealizarea recensământului ar însemna lipsa informațiilor necesare pentru elaborarea programelor naționale și, în consecință, imposibilitatea elaborării acestora, a elaborării de strategii, planificări strategice și planuri de acțiune pe termen scurt și lung ale statului român, bazate pe date reale, de calitate, ceea ce ar aduce o atingere gravă a interesului public, la nivel central și local.Sistemul statistic naţional este supus unor provocări în ceea ce privește nevoia de date statistice la nivel detaliat în profil teritorial pentru a răspunde cerinţelor de raportare interne şi internaţionale referitor, în principal, la populația rezidentă, structurii sale demografice şi socio-economice, la gospodăriile populaţiei, precum şi la fondul locativ, condiţiile de locuit ale populaţiei şi clădirile în care se situează locuinţele. Aceste statistici sunt în strânsă corelare cu cele de migraţie internațională. Efectuarea recensământului populației și locuințelor în anul 2021 - obligatorie pentru România, în calitate de stat membru al Uniunii Europene – trebuie să respecte prevederile Regulamentului (CE) nr.763/2008 al Parlamentului European şi al Consiliului privind recensămintele populaţiei şi ale locuinţelor ce se va aplica şi cu ocazia rundei 2021 de recensăminte ale populaţiei. Următoarele elemente ale recensămintelor din runda precedentă (2010-2011) se vor menţine şi în runda 2021:1. definiţiile (articolul 2),
2. tematicile de acoperit prin recensământ, prezentate în Anexa regulamentului,
3. tipurile de surse de date ce pot fi utilizate (articolul 4), termenele de transmisie (articolul 5(2)),
4. procedura de revizuire a datelor (articolul 5(6)),
5. criteriile de calitate şi aspectele legate de raportarea calităţii datelor (articolul 6).

Prin regulamentele europene de implementare, pentru runda 2021, a Regulamentului nr. 763/2008 s-au actualizat aspecte precum: anul de referinţă al viitorului recensământ, programul datelor şi metadatelor statistice, specificaţiile subiectelor, dezagregările subiectelor, formatul tehnic al transmiterii datelor, modalităţile de realizare şi structura raportului de calitate. Regulamentele de implementare menționate sunt:* 1. Regulamentul de punere în aplicare (UE) 2017/543 al Comisiei din 22 martie 2017 de stabilire a normelor de aplicare a Regulamentului (CE) nr. 763/2008 al Parlamentului European și al Consiliului privind recensământul populației și al locuințelor, în ceea ce privește specificațiile tehnice ale tematicilor și ale defalcărilor lor, publicat în JOL 78 din 23.03.2017;
	2. Regulamentul (UE) 2017/712 al Comisiei din 20 aprilie 2017 de stabilire a anului de referință și a programului de date statistice și de metadate privind recensământul populației și al locuințelor prevăzut de Regulamentul (CE) nr. 763/2008 al Parlamentului European și al Consiliului, publicat în JOL 105 din 21.04.2017
	3. Regulamentul de punere în aplicare (UE) 2017/881 al Comisiei din 23 mai 2017 de punere în aplicare a Regulamentului (CE) nr. 763/2008 al Parlamentului European și al Consiliului privind recensământul populației și al locuințelor în ceea ce privește modalitățile și structura rapoartelor de calitate precum și formatul tehnic pentru transmiterea datelor și de modificare a Regulamentului (UE) nr.1151/2010, publicat în JOL 135 din 24.05.2017;
	4. Regulamentul de punere în aplicare (UE) 2018/1799 al Comisiei din 21 noiembrie 2018 privind stabilirea unei acțiuni statistice directe temporare pentru diseminarea tematicilor selectate ale recensământului populației și al locuințelor din 2021, geocodate la nivel de griduri de 1 km2 .

Populația rezidentă care trebuie măsurată la recensământul populației și locuințelor din 2021 este în strânsă corelare cu indicatorii statistici de populaţie şi migraţie internaţională care sunt determinați conform prevederilor din regulamentele europene dedicate care stabilesc un cadru unitar de raportare a datelor statistice, acestea impunând utilizarea unor definiţii şi noţiuni precise privind sfera de cuprindere a indicatorilor statistici, perioadele de referinţă, termenele şi formatele de raportare etc. Actele normative europene la care facem referire sunt: * 1. Regulamentul (UE) nr.1260/2013 al Parlamentului European şi al Consiliului privind statisticile demografice europene,
	2. Regulamentul de punere în aplicare (UE) nr.205/2014 al Comisiei, de stabilire a condiţiilor uniforme de aplicare a Regulamentului (UE) nr.1260/2013 al Parlamentului European şi al Consiliului privind statisticile demografice europene, în ceea ce priveşte defalcarea datelor, termenele şi revizuirile de date,
	3. Regulamentul (CE) nr.862/2007 al Parlamentului European şi al Consiliului privind statisticile comunitare din domeniul migraţiei şi protecţiei internaţionale,
	4. Regulamentului (CE) nr.223/2009 al Parlamentului European şi al Consiliului din 11 martie 2009 privind statisticile europene
	5. Regulamentului (UE) 2015/759 al Parlamentului European şi al Consiliului din 29 aprilie 2015 de modificare a Regulamentului (CE) nr. 223/2009, privind statisticile europene;

Regulamentul (CE) nr.763/2008 și regulamentul (UE) nr. 1260/2013 au în vedere calculul de către statele membre UE a indicatorului Populaţia rezidentă pe baza conceptului de „reşedinţă obişnuită” şi a pragului de timp de 12 luni. Regulamentul (CE) nr 862/2007 are în vedere calculul de către statele membre UE a indicatorilor privind migratia internaţională şi impune, de asemenea, utilizarea criteriului reşedinţei obişnuite şi a pragului de 12 luni în funcţie de care o persoană este considerată imigrant în/emigrant dintr-o anumită ţară. Având în vedere lipsa surselor de date care să permită construirea indicatorilor de populație rezidentă (precum și a celor de structură demo-socio-economică) la nivel de unitate administrative teriorială (UAT), efectuarea recensământului este de o importanță deosebită, recensământul fiind singura cercetare statistică ce se realizează cu acoperire totală (exhaustivă) asigurând, astfel, informațiile necesare până la nivel detaliat în profil teritorial.Mai mult, runda 2021 aduce și obligația României, ca stat membru al UE, de a asigura informații detaliate până la nivel de grid de 1 km2.Pentru îndeplinirea obligaţiilor europene în condiții eficiente și de reducere, pe cât posibil, a sarcinii de răspuns din partea populației, soluţia optimă constă în organizarea recensământului astfel încât să permită exploatarea informaţiilor individuale care sunt colectate şi stocate în bazele de date administrative ale mai multor autorităţi şi instituţii publice, auto-recenzarea și recenzarea (ultima adresată celor care nu se regăsesc în sursele administrative și/sau care nici nu s-au autorecenzat). Informațiile colectate la recensământ, din surse administrative sau de la populație, sunt prelucrate pentru:1. **calculul numărului populației rezidente a României la 1 mai 2021, cu dezagregare la nivel detaliat în profil teritorial: municipii, orașe, comune;**
2. **determinarea valorilor variabilelor de recensământ pentru fiecare unitate statistică;**
3. **calculul celorlalți indicatori statistici de recensământ, cu dezagregare la nivel detaliat în profil teritorial: municipii, orașe, comune.**

Prezentul proiect de act normativ răspunde necesităţilor naţionale şi angajamentelor internaţionale asumate de România referitoare la producerea statisticilor de populaţie și locuințe până la nivel de grid cu suprafața de 1 km2, prevăzute în actele normative europene menţionate. Ordonanța supusă dezbaterii a fost elaborată în conformitate cu principiile cuprinse în Legea organizării şi funcţionării statisticii oficiale în România, nr. 226/2009, cu modificările şi completările ulterioare. |
| 1. **Schimbări preconizate**

Regulamentele europene pentru runda 2021 a recensămintelor populației și locuințelor stabilesc aspectele principale care trebuie respectate de fiecare stat membru UE astfel încât să să asigure statistici comparabile pe plan european pentru rezultatele recensământului populației și locuițelor. Astfel, conform:* 1. Regulamentului (UE) 2017/543 sunt stabilite normele de aplicare ale Regulamentului (CE) nr. 763/2008, respectiv specificațiile tehnice pentru tematicile de recensământ și pentru defalcările acestora (anexa regulamentului);
	2. Regulamentului UE 2017/712, art 3, data de referință o stabilește fiecare stat membru astfel încât să cadă în cursul anului 2021 și, de asemenea, regulamentul definește hipercuburile enumerate în Anexa I, ca elemente ce compun programul de date statistice care urmează a fi transmis de fiecare stat membru către Comisie (Eurostat) pentru anul de referință 2021; regulamentul stabilește și definițiile pentru hipercuburile prevăzute în Anexa regulamentului și pentru metadatele corespunzătoare, ca definiții suplimentare față de cele prevăzute de Regulamentul (CE) nr. 763/2008 și specificațiile stabilite în Anexa la Regulamentul de punere în aplicare (UE) 2017/543 al Comisiei;
	3. Regulamentului de punere în aplicare (UE) 2017/881, statele membre trebuie să transmită, până la 31 martie 2024 (art.3), metadatele și raportul de calitate pentru rezultatele obținute la runda 2021 a recensământului; regulamentul stabilește conținutul și structura rapoartelor de calitate pentru transmiterea datelor și furnizeză definițiile de aplicat pentru elaborarea metadatelor și a raportului de calitate;
	4. Regulamentului de punere în aplicare (UE) 2018/1799, statele membre trebuie să furnizeze date statistice geocodate la nivel de griduri de 1 km2 pentru tematicile selectate ale recensământului populației și al locuințelor din 2021.

Ordonanța recensământului pentru anul 2021 stabilește modul de organizare și efectuare a lucrărilor de recensământ în România în condiții de respectare a prevederilor din regulamentele europene. Astfel:* 1. Potrivit art. 4, se constituie Comisia Centrală pentru Recensământul Populaţiei şi Locuinţelor din anul 2021 (CCRPL2021) și se stabilesc atribuțiile acesteia în pregătirea, conducerea, coordonarea şi monitorizarea lucrărilor necesare efectuării recensământului, precum și a comisiilor la nivel teritorial; componenţa CCRPL2021 este prevăzută în Anexa 1, iar a comisiilor teritoriale în Anexa 2 a proiectului de ordonanță de urgență; CCRPL va fi coordonată de ministrul afacerilor interne în calitate de președinte și de trei vicepreședinți, respectiv: președintele Institutului Național de Statistică, secretarul de stat pentru relaţia cu instituţiile prefectului din cadrul Ministerului Afacerilor Interne, directorul Serviciului de Telecomunicații Speciale.
	2. Conform art. 5 se stabilesc unităţile statistice care vor face obiectul recenzării la recensământul din România, runda 2021, iar în cap. I (DEFINIŢII, CLASIFICĂRI ŞI NOMENCLATOARE) sunt specificate definițiile de aplicat pentru țara noastră în condiții de armonizare cu cele din regulamentele europene și precizează clasificările și nomenclatoarele care vor fi utilizate în procesul de recenzare, procesare și diseminare a datelor
	3. Prevederile art.12 stabilesc înființarea Consiliului de Comunicare şi Transparenţă pentru runda 2021 a recensământului, ca organ consultativ pe lângă INS, precum și atribuțiile acestuia;
	4. Pentru organizarea și efectuarea recensământului sub aspect tehnico-metodologic, art.16 specifică constituirea Unității de Coordonare și Implementare a Recensământului (UCIR) la nivel național și a unităților județene - Unități Județene de Implementare a Recensământului (UJIR);
	5. Data de referință – momentul critic al recesământului din România va fi ora zero din data de 1 mai 2021, conform art.21;
	6. Potrivit art. 22, baza de date pentru RPL2021 cu date pentru clădiri și locuințe se realizează până la data de 31 august 2021, iar în perioada iulie - noiembrie 2021 se realizează recenzarea populației și locuințelor, în mai multe etape succesive;
	7. În CAP. IV – PRELUCRAREA DATELOR DE RECENSĂMÂNT, se specifică modul de organizare și măsurile luate pentru respectarea prevederilor Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/EC;
	8. Potrivit prevederilor Regulamentului (UE) nr. 2015/759 care asigură accesul mai facil, “imediat și gratuit” al INS, direcțiilor sale teritoriale și a Băncii Naționale a României la evidențele și registrele autorităților publice, vizând date de identificare, inclusiv codul numeric personal, ce sunt utilizate pentru statisticile naționale, art. 28 al prezentului proiect de ordonanță de urgență autorizează autorităţile şi instituţiile publice pentru transferul informaţiilor individuale din sursele administrative aflate în gestionarea sau proprietatea acestora; același articol precizează și cine sunt aceste autorități/instituții publice – ca furnizori de date – și categoriile de date de interes pentru construirea indicatorilor de recensământ care urmează a fi transferate către INS;
	9. Pentru a asigura recrutarea personalului de recensământ necesar și a nu elimina, spre deosebire de runda recensământului din anul 2011, anumite categorii de persoane din rândul posibililor candidați, art. 48 prevede:
1. derogări de la legislația în vigoare pentru persoane care beneficiază de diferite drepturi de protecție socială și care ar pierde aceste drepturi în caz de angajare ca personal de recensământ;
2. derogare de la prevederile art. 94 alin.(1) și (2) lit.a) din Legea nr. 161/2003privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei,cu modificările și completările ulterioare, - pentru personalul de recensământ care ar putea intra în situație de incompatibilitate;
3. derogări de la dispozițiile privind cumulul pensiei cu venituri dintr-o activitate pentru care asigurarea este obligatorie, potrivit Legii nr. 227/2015 privind Codul Fiscal, prevăzute în legile cadru care reglementează sistemul public de pensii, indemnizațiile sau pensiile de serviciu acordate prin legi speciale;
4. exceptare de la plata contribuţiei de asigurări sociale de sănătate prevăzute de Legea nr. 227/2015 privind Codul fiscal în cazul studenților care vor dori să se angajaze ca personal de recensământ, pentru veniturile obținute din activitatea de personal de recensământ.

Pentru desfășurarea în bune condiții a activităților recensământului, va fi angajat un număr de personal pe perioadă determinată, astfel:1. 45 persoane în cadrul UCIR, INS pe o perioadă de 36 luni;
2. 325 persoane în cadrul UJIR-urilor, Direcțiilor Județene/Regionale de Statistică, pe o perioadă de 36 luni;
3. 325 persoane în cadrul UJIR-urilor, Direcțiilor Județene/Regionale de Statistică, pe o perioadă de 12 luni.

Recenzarea locuințelor și populației se va realiza cu ajutorul personalului de recensământ din teritoriu, format din:1. 24000 persoane care vor forma personalul de recensământ: 20000 recenzori (pentru 2 luni), 3200 coordonatori la nivel de UAT și 800 recenzori-şefi (4000 persoane pentru 2 luni), 50 coordonatori județ (pentru 6 luni);
2. 3000 recenzori pentru recensământul de probă (1 lună);
3. 3000 recenzori pentru ancheta de control (1 lună).

Bugetul total estimat al recensământului populației și locuințelor din anul 2021 este de 402 milioane lei (83,8 milioane euro) și va fi aprobat ulterior prin Hotărâre a Guvernului.O serie de cheltuieli ale recensământului populației și locuințelor din anul 2021 sunt comune cu Recensământul General Agricol din anul 2020. Acestea vizează următoarele componente:1. achiziția unui număr de 3.000 tablete necesare pentru colectarea datelor, în valoare estimată de 4.230.000 lei (fără TVA);
2. achiziţia sistemelor informatice (nod principal şi nod de rezervă) în valoare estimată de 5.764.000 lei (fără TVA);
3. achiziţia Call Center-ului, în valoare estimată de 1.507.000 lei (fără TVA);
4. achiziția echipamentelor, software-ului și biroticii necesare funcționării Call Center-ului pe perioada colectării datelor la cele două recensăminte;
5. achizitia unui numar de 22.000 acumulatori externi pentru dispozitivele informatice portabile, in valoare estimată de 2.200.000 lei
6. cheltuieli pentru achiziție de PC-uri și altă aparatură IT (imprimante, scannere etc.) și mobilier birou, necesare personalului implicat în activitățile celor 2 recensăminte;
7. achiziţia licenţelor necesare funcționării sistemelor informatice utilizate în cadrul recensămintelor,

Prin soluția tehnică propusă se realizează:1. obținerea mai rapidă a rezultatelor celor două recensăminte, prin eliminarea etapei de introducere a datelor colectate pe formulare de hârtie în bazele de date ale Recensământului General Agricol 2020 și respectiv, a Recensământului Populației și al Locuințelor 2021;
2. economie semnificativă de hârtie și, indirect, protejarea mediului înconjurător, colectarea datelor realizându-se on-line (se elimină complet hârtia pentru formularele de recensământ);
3. sistemul integrat informatic și de comunicații realizat pentru cele 2 recensăminte va servi în continuare pentru colectarea de date și producerea de statistici oficiale și în perioadele intercenzitare următoare;

Există posibilitatea realizării unor economii, degrevând bugetul de stat de sume considerabile, în cazul în care se aprobă finanțarea proiectului “*Consolidarea Sistemului Statistic Național și modernizarea proceselor de producție statistică pentru efectuarea recensămintelor naționale*” în cadrul cererii de proiecte IP12/2018 – Programul Operațional Capacitate Administrativă POCA 2014-2020.În cazul RPL 2021, prin proiectul finanțat din fonduri POCA se realizează o economie de circa 8.000 mii lei.În anul 2020 activitățile de pregătire ale ambelor recensăminte includ și efectuarea recensămintelor de probă. Pentru efectuarea acestora, în anul 2020 se vor previziona, în bugetele instituţiilor implicate, sumele aferente achiziţiei echipamentelor necesare în acest scop. |
| **3.Alte informaţii** |
| **Secţiunea a 3-a****Impactul socio-economic al proiectului de act normativ** |
| **1. Impact macro-economic**Proiectul de act normativ nu se referă la acest subiect  |
| **1^1. Impactul asupra mediului concurenţial şi domeniului ajutoarelor de stat:** Proiectul de act normativ nu se referă la acest subiect |
| **2. Impact asupra mediului de afaceri**Proiectul de act normativ nu se referă la acest subiect |
| **2^1. Impactul asupra sarcinilor administrative**Costuri administrative eliminate: Indicatori statistici noi, informații statistice cât mai detaliate, pe care le utilizează autoritățile și instituțiile publice în activitatea acestora. Prin urmare, se elimină costurile administrative, dar și simplificarea procedurilor cu colectarea anumitor date, în funcție de necesitățile autorităților și instituțiilor publice.Din prevederile prezentului proiect de act normativ rezultă următoarele sarcini administrative noi care revin în competența unor autorități și instituții publice: * elaborarea de norme specifice privind recenzarea persoanelor private de libertate de către Administrația Națională a Penitenciarelor și de către Ministerul Afacerilor Interne;
* elaborarea de norme specifice privind recenzarea cetăţenilor români plecaţi în străinătate în cadrul misiunilor diplomatice și oficiilor consulare de către Ministerul Afacerilor Externe
* sprijin în popularizarea recensământului 2021 în rândul românilor din străinătate oferit de către Ministerul Afacerilor Externe
* elaborarea de norme specifice privind recenzarea persoanelor din imobilele aflate în administrarea unităților aparținând Sistemului Național de Apărare, Ordine Publică și Securitate Națională, ale Ministerului Justiţiei și a altor unități speciale se realizează de către persoane nominalizate de aceste instituții
* elaborarea Nomenclatorului etniilor şi al limbilor materne de către Departamentul de Relaţii Interetnice
* elaborarea Nomenclatorului instituţiilor de învăţământ din România de către Ministerul Educației și Cercetării
* furnizarea către INS a evidenţei studenţilor plecaţi la studii în străinătate de către Ministerul Educației și Cercetării
* furnizarea către INS a evidenţa şi adresa spaţiilor colective de locuit de tipul internatelor, campusurilor universitare, taberelor şcolare de către Ministerul Educației și Cercetării
* elaborarea Nomenclatorului religiilor din România de către Secretariatul de Stat pentru Culte
* îndeplinirea atribuțiilor prevăzute de art. 34 alin. (2) din prezentul proiect de act normativ, de către prefecți, prin structurile de specialitate ale instituției prefectului
* îndeplinirea atribuțiilor prevăzute de art. 34 alin. (3) din prezentul proiect de act normativ, de către primarii unităților administrativ teritoriale
* elaborarea bugetului aferent activităților de recensământ ce urmează a fi desfășurate de către Ministerul Afacerilor Interne
* elaborarea bugetului aferent activităților de recensământ ce urmează a fi desfășurate de către Serviciul de Telecomunicații Speciale
* achiziţia sistemelor informatice, nod principal şi nod de rezervă, conform cerinţelor operaţionale transmise de către INS de către Serviciul de Telecomunicații Speciale;
* găzduirea sistemului hardware și software necesar pentru colectarea și prelucrarea datelor de recensământ de către Serviciul de Telecomunicații Speciale;
* asigurarea mecanismelor de securitate a transferului de date şi a celor de administrare a resurselor de către Serviciul de Telecomunicații Speciale;
* achiziţia, implementarea și operaționalizarea Call Center-ului operat de către INS, în sprijinul activităţii de recenzare, de către Serviciul de Telecomunicații Speciale;
* achiziţia unui număr de 3.000 tablete necesare pentru colectarea datelor în perioada de desfăşurare a recensămintului de probă de către Serviciul de Telecomunicații Speciale;
* punerea la dispoziţie a unui număr de 22.000 tablete necesare recenzării pentru RPL2021 de către Serviciul de Telecomunicații Speciale;
* achizitia unui numar de 22.000 acumulatori externi pentru dispozitivele informatice portabile;
* transmiterea către INS a datelor necesare construirii variabilelor de recensământ prevăzute la art.28 alin. (2), pct. a) - t), fără erori, în formatul şi la termenele stabilite în hotărârea de Guvern prevăzută la art. 28 alin. (5) de către autoritățile și instituțiile publice, furnizorii de date prevăzute în textul articolului 28
* furnizarea celor mai recente ortofotoplanuri rezultate în urma executării serviciilor de fotogrametrie pe teritoriul României, care să acopere întreg teritoriul țării de către Ministerul Apărării Naționale
* furnizarea către INS a evidenţei unităţilor care oferă servicii de îngrijire pe termen lung - sanatorii, centre pentru îngrijiri paliative de către Ministerul Sănătății
* furnizarea către INS a evidenţei şi localizarea unităţilor care acordă servicii sociale în condițiile legii – servicii de tip rezidențial destinate protecției speciale a copilului, cămine de bătrâni, persoane cu dizabilităţi - din Registrul electronic unic al furnizorilor de servicii sociale, acreditați în baza Legii nr. 197/2012 privind asigurarea calității în domeniul serviciilor sociale, cu completările și modificările ulterioare, administrat de Direcția Politici Servicii Sociale de către Ministerul Muncii și Protecției Sociale
* furnizarea limitelor unităților administrativ-teritoriale stabilite conform Legii cadastrului și a publicității imobiliare nr.7/1996 existente la 1 iulie 2020 și respectiv, 1 ianuarie 2021 de către Agenția Națională de Cadastru și Publicitate Imobiliară
* îndeplinirea atribuțiilor ce le revin dintre cele prevăzute de art. 36 și 38 din prezentul proiect de act normativ, de către Societatea Română de Televiziune
* îndeplinirea atribuțiilor ce le revin dintre cele prevăzute de art. 38 din prezentul proiect de act normativ, de către Societatea Română de Radiodifuziune
* sprijinirea recenzării persoanelor de etnie rroma de către Agenţia Naţională pentru Romi din cadrul Guvernului României
* sprijinirea recenzării studenților de către Universitățile de stat din centrele universitare
 |

|  |
| --- |
| **2^2. Impactul asupra întreprinderilor mici şi mijlocii**Proiectul de act normativ nu se referă la acest subiect |
| **3.Impact social**Scopul principal al recensământului este acela de a oferi date esenţiale şi de calitate pentru fundamentarea politicilor guvernamentale în domeniul social, al populaţiei şi dezvoltării umane.Grupul țintă îl reprezintă întreaga populație rezidentă a țării care va beneficia, în mod direct, în urma organizării și desfășurării recensământului populației și locuințelor din anul 2021, de statistici fiabile și de calitate, dezagregate pe diverse caracteristici socio-demo-economice și diferite niveluri geografice, până la cel mai mic nivel, cel al localității.În mod indirect, rezultatele finale ale recensământului, precum și cele ce se vor produce în următoarea perioadă intercenzitară, vor permite elaborarea unor politici demografice, economice și sociale bazate pe dovezi, eficiența acestora fiind augmentată datorită construirii lor pe baza unor date statistice care reflectă cu fidelitate realitatea economică și socială. |
| **4. Impact asupra mediului**Proiectul de act normativ nu se referă la acest subiect |
| **5. Alte informaţii** |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)** |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 22020 | 32021 | 42022 | 5 2023 | 62024 | 7 |
| 1.Modificări ale veniturilor bugetare, plus/minus, din care: | ***+8.801*** | ***+50.309*** | ***+13.653*** | ***+6.768*** | ***-*** | ***+15.906*** |
| a) buget de stat, din acesta: | **+3.051** | **+28.815** | **+2.152** | **+1.018** | **-** | **+7.007** |
| 1. impozit pe profit
 |  |  |  |  |  |  |
| 1. impozit pe venit
 | +2.203 | +24.331 | +2.007 | +1.003 | - | +5.909 |
| 1. alte venituri
 | +848 | +4.484 | +145 | +15 | - | +1.098 |
| b) bugete locale1. impozit pe profit
 |  |  |  |  |  |  |
| c) bugetul asigurărilor sociale de stat: | **+5.750** | **+21.494** | **+11.501** | **+5.750** | **-** | **+8.899** |
|  i. contribuţii de asigurări | +5.750 | +21.494 | +11.501 | +5.750 | - | +8.899 |
| 2. Modificări ale cheltuielilor bugetare, plus/minus, din care: | ***-43.756*** | ***-302.272*** | ***-32.455*** | ***-15.595*** | ***-*** | ***-78.876*** |
| a) buget de stat, din acesta:  | **-43.756** | **-302.272** | **-32.455** | **-15.595** | **-** | **-78.876** |
| i.cheltuieli de personal  | -16.673 | -63.852 | -31.694 | -15.816 | - | -25.607 |
| ii.bunuri şi servicii  | -27.082 | -238.419 | -761 | -79 | - | -53.268 |
| b) bugete locale | - | - | - |  | - | - |
| 1. cheltuieli de personal
2. bunuri şi servicii
 | - | - | - |  | - | - |
| c) bugetul asigurărilor sociale de stat:  | - | - | - |  | - | - |
| 1. cheltuieli de personal
2. bunuri şi servicii
 | - | - | - |  | - | - |
| 3. Impact financiar, plus/minus, din care: | ***-34.955*** | ***-251.963*** | ***-18.803*** | ***-9.127*** | ***-*** | ***-62.969*** |
| a)buget de stat | **-34.955** | **-251.963** | **-18.803** | **-9.127** | **-** | **-62.969** |
| b) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii |  |  |  |  |  |  |
| **Secţiunea a 5-a****Efectele proiectului act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ:***a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ – nu este cazul* *b) acte normative ce urmează a fi elaborate în vederea implementării noilor dispoziţii:** Hotărâre a Guvernului privind bugetul recensământului populației și locuințelor din anul 2021;
* Hotărâre a Guvernului privind componența, organizarea, funcționarea și atribuțiile Unității de Coordonare și Implementare a Recensământului și, respectiv, ale Unităților Județene de Implementare a Recensământului;
* Hotărâre a Guvernului privind specificațiile tehnice pentru transmiterea datelor din sursele administrative;
* Hotărâre a Guvernului privind stabilirea formei şi conţinutului instrumentarului recensământului, a clasificărilor și nomenclatoarelor utile recensământului.
* Norme specifice privind recenzarea cetăţenilor români plecaţi în străinătate în cadrul misiunilor diplomatice și oficiilor consulare elaborate de către Ministerul Afacerilor Externe și avizate de către UCIR;
* Norme specifice privind recenzarea persoanelor din imobilele aflate în administrarea unităților aparținând Sistemului Național de Apărare, Ordine Publică și Securitate Națională, ale Ministerului Justiţiei și a altor unități speciale se realizează de către persoane nominalizate de aceste instituții;
* Norme specifice privind recenzarea persoanelor private de libertate elaborate de către Administrația Națională a Penitenciarelor și de către Ministerul Afacerilor Interne și avizate de către Unitatea de Coordonare și Implementare a Recensământului Populației și Locuințelor 2021 (UCIR);
* Norme de protecție a datelor cu caracter personal, elaborate de către UCIR și aprobate prin ordin al președintelui INS

**1^1. Compatibilitatea proiectului de act normativ cu legislaţia în domeniul achiziţiilor publice.**Proiectul de act normativ nu se referă la acest subiect |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**Proiectul de act normativ nu se referă la acest subiect |
| **3. Măsuri normative necesare aplicării directe a actelor normative comunitare**Este obligatoriu punerea în aplicare a Regulamentului (CE) nr. 763/2008 al Parlamentului European și al Consiliului privind recensămintele populației și al locuințelor. Prezentul proiect de ordonanță de urgență asigură, armonizarea, statisticii româneşti din domeniul recensămintelor populației și al locuințelor cu prevederile regulamentului european și compatibilizarea sa cu cu sistemele statistice naţionale din statele membre UE. |
| **4. Hotărâri ale Curţii de Justiţie a Uniunii Europene** Proiectul de act normativ nu se referă la acest subiect |
| **5. Alte acte normative şi/sau documente internaţionale din care decurg angajamente** Proiectul de act normativ are la bază dispozițiile Regulamentului (CE) nr. 763/2008 privind recensămintele populației și al locuințelor, Regulamentului de punere în aplicare (UE) 2017/543 de stabilire a normelor de aplicare a Regulamentului (CE) nr. 763/2008 al Parlamentului European și al Consiliului privind recensământul populației și al locuințelor în ceea ce privește specificațiile tehnice ale tematicilor și ale defalcărilor lor, Regulamentului (UE) 2017/712 de stabilire a anului de referință și a programului de date statistice și de metadate privind recensământul populației și al locuințelor prevăzut de Regulamentul (CE) nr. 763/2008 al Parlamentului European și al Consiliului, Regulamentului (UE) nr. 2017/881 de punere în aplicare a Regulamentului (CE) nr. 763/2008 al Parlamentului European și al Consiliului privind recensământul populației și al locuințelor, în ceea ce privește modalitățile și structura rapoartelor de calitate, precum și formatul tehnic pentru transmiterea datelor și de modificare a Regulamentului (UE) nr. 1151/2010, Regulamentului de punere în aplicare (UE) 2018/1799 al Comisiei privind stabilirea unei acțiuni statistice directe temporare pentru diseminarea tematicilor selectate ale recensământului populației și al locuințelor din 2021, geocodate la nivel de griduri de 1 km2. |
| **6. Alte informaţii** |
| **Secţiunea a 6-a****Consultările efectuate în vederea elaborării proiectului de act normativ** |
| **1.Informaţii privind procesul de consultare cu organizaţiile neguvernamentale, institute de cercetare şi alte organisme implicate** În procesul de elaborare a acestui proiect de ordonanță de urgență au fost consultate, în diferite etape ale procesului de elaborare, următoarele instituții:Academia Română, Consiliul Național al Audio-vizualului, Autoritatea Națională de Supraveghere a Prelucrării Datelor cu Caracter Personal, Secretariatul de Stat pentru Culte, Departamentul de Relații Interetnice, Agenția Națională pentru Romi, Agenția Națională de Cadastru și Publicitate Imobiliară, Inspectoratul General al Poliției Române, Autoritatea Națională pentru Cetățenie, Inspecția Muncii, Casa Națională de Pensii Publice, Casa Națională de Asigurări de Sănătate, Agenția Națională de Ocupare a Forței de Muncă, Autoritatea Națională pentru Protecția Drepturilor Copilului și Adopție, Agenția de Plăți și Intervenție în Agricultură, Administrația Națională a Penitenciarelor, Serviciul de Telecomunicații Speciale, Autoritatea Electorală Permanentă, Ministerul Afacerilor Interne, Ministerul Afacerilor Externe, Ministerul Muncii și Justiției Sociale, Ministerul Finanțelor Publice, Ministerul Apărării Naționale, Ministerul Dezvoltării Regionale și Administrației Publice, Agenția Națională a Funcționarilor Publici, Asociația Municipiilor din România, Institutul de Economie Națională, Ministerul Sănătății, Ministerul pentru Mediul de Afaceri, Comerț și Antreprenoriat, Ministerul Comunicațiilor și Societății Informaționale, Societatea Română de Radiodifuziune, Societatea Română de Televiziune, Ziarul Financiar. |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Consultarea Academiei Române s-a întemeiat pe faptul că această instituție reprezintă cel mai înalt for naţional de consacrare ştiinţifică şi culturală.Toate celelalte instituții consultate în procesul de elaborare al proiectului de ordonanță de urgență au fost alese pe baza responsabilităților ce le revin în pregătirea, organizarea și desfășurarea recensământului, conform prezentului proiect de ordonanță de urgență.  |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Au fost consultate următoarele structuri asociative ale autorităţilor administraţiei publice locale: Uniunea Naţională a Consiliilor Judeţene din România, Federaţia Autorităţilor Locale din România, Asociaţia Municipiilor din România, Asociaţia Oraşelor din România, Asociaţia Comunelor din România.  |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Proiectul de act normativ nu se referă la acest subiect |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Prezentul proiect de act normativ urmează a fi avizat de către Consiliul Economic și Social și de Consiliul Legislativ. |
| **6. Alte informaţii** |
| **Secţiunea a 7-a****Activităţi de informare publică privind elaborarea** **şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Transparenta proiectului de act normativ a fost asigurată potrivit dispozițiilor Legii nr. 52/2003 privind transparența decizională în administrația publică, republicată. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** Proiectul de act normativ nu se referă la acest subiect. |
| 1. **Alte informaţii**
 |

|  |
| --- |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**În pregătirea, organizarea şi desfăşurarea recensământului, I.N.S. colaborează cu autorităţi ale administraţiei publice centrale şi locale, precum și cu alte entități, în funcție de specificul fiecăreia. |
| Organizarea şi efectuarea recensământului se realizează sub aspect tehnico-metodologic de către Institutul Național de Statistică, în colaborare cu alte autorități și instituții publice.Pentru pregătirea, conducerea, coordonarea și monitorizarea lucrărilor necesare efectuării recensământului populației și locuințelor din anul 2021 se constituie **Comisia Centrală pentru recensământul populației și locuințelor** (CCRPL2021), în termen de 15 zile de la data intrării în vigoare a prezentei ordonanțe de urgență, structură fără personalitate juridică, în componența prevăzută în anexa nr. 1 din prezentul proiect.**Comisii de recensământ județene, a municipiului București, municipale, orășenești, ale sectoarelor municipiului București și comunale** se constituie pentru pregătirea, organizarea, conducerea și efectuarea lucrărilor de recensământ, la nivel teritorial se constituie în componența prevăzută în anexa nr. 2 din prezentul proiect.Conform art. 13 al prezentului proiect de ordonanță de urgență se constituie la nivelul I.N.S. **Unitatea de Coordonare și Implementare a Recensământului**, în termen de 15 zile de la data intrării în vigoare a prezentului proiect de ordonanță de urgență, având responsabilitatea organizării și desfășurării recensământului la nivel național și local, sub aspect tehnico-metodologic. Aceasta este condusă de către un reprezentant al INS în calitate de coordonator general, numit de președintele I.N.S.La același termen se constituie, la nivelul direcțiilor teritoriale de statistică, **Unitățile Județene de Implementare a Recensământului** care au responsabilitatea pregătirii, organizării și desfășurării recensământului la nivel local, conducerea fiind exercitată de directorii executivi ai direcțiilor teritoriale de statistică. |
| **Consiliul de Comunicare și Transparență** se înființează pe lângă I.N.S., în termen de 60 zile de la intrarea în vigoare a prezentei ordonanțe de urgență, ca organ consultativ, care are în principal un rol de reprezentare, asigurând promovarea modului în care recensământul este proiectat și desfășurat, având în principal atribuții de comunicare către opinia publică a celor mai importante informații privind recensământul, de mobilizare a acesteia prin mesaje și apariții în mass-media și de susținere a efectuării în bune condiții a activităților.Competențele extinse ale instituțiilor și autorităților publice existente constau în asigurarea condițiilor necesare bunei desfăşurări a activităților de pregătire, organizare şi efectuare a recensământului, în conformitate cu instrucțiunile CCRPL2021.Descrierea în detaliu a competențelor extinse ale instituțiilor și autorităților publice existente a fost realizată la pct.2.1 din cadrul Secțiunii a 3-a Impactul socio-economic al prezentului act normativ. |
| **2. Alte informaţii** |

Faţă de cele prezentate, a fost elaborat proiectul de **Ordonanță de urgență** **privind organizarea şi desfăşurarea Recensământului Populaţiei şi Locuinţelor din România în anul 2021**, în vederea adoptării.

|  |  |
| --- | --- |
| **Secretarul General al Guvernului,****Antonel TĂNASE** | **Șeful Cancelariei Prim-Ministrului,****Ionel DANCĂ** |
| **Preşedintele Institutului Național de Statistică,****Tudorel ANDREI** |

Proiect de Ordonanță de urgență privind organizarea şi desfăşurarea Recensământului Populaţiei şi Locuinţelor din România în anul 2021

***Avizăm favorabil:***

|  |
| --- |
| **Ministrul Apărării Naționale,****Nicolae-Ionel CIUCĂ** |
| **Ministrul Lucrărilor Publice, Dezvoltării și Administrației,****Ion ȘTEFAN** |
| **Ministrul Educației Naționale,****Monica Cristina ANISIE** |
| **Ministrul Sănătății,****Victor Sebastian COSTACHE** |
| **Ministrul Agriculturii și Dezvoltării Rurale,****Nechita-Adrian OROS** |

Proiect de Ordonanță de urgență privind organizarea şi desfăşurarea Recensământului Populaţiei şi Locuinţelor din România în anul 2021

***Avizăm favorabil:***

|  |
| --- |
| **Președintele Autoritatății Naționale de Supraveghere a Prelucrării Datelor cu Caracter Personal,****Ancuța Gianina OPRE** |
| **Președintele Agenției Naționale de Integritate,****Bogdan STAN** |
| **Ministrul Afacerilor Interne,****Marcel Ion VELA** |
| **Directorul Serviciului de Telecomunicații Speciale,****Ionel-Sorin BĂLAN** |
| **Ministrul Transporturilor, Infrastructurii și Comunicațiilor,****Lucian Nicolae BODE** |
| **Ministrul Muncii și Protecției Sociale,****Victoria Violeta ALEXANDRU** |
| **Ministrul Finanțelor Publice,****Vasile-Florin CÎȚU** |
| **Ministrul Afacerilor Externe,****Bogdan Lucian AURESCU** |
| **Ministrul Justiţiei,****Marian Cătălin PREDOIU** |